JohanHeinsen/ENO huggingface dataset:
Aalborgs Stifts Adresseavis, 1824-09-08
Over Mahemed Aly, Ægyptens berømte Pascha, giver en nyere engelsk Reisende, i et, iaar i London udkommen, interessant Værk, følgende fra andre Reisendes Beretning temmelig afvigende Skildring: Ved min Nærværelse i Divanet var mit Øie ufravendt heftet paa Paschaen, da jeg havde foresat mig, ret at studere den Mands Ansigt, om hvem der for Øieblikket tales saa meget i Europa Han har et livfuldt Øie; men forresten ganske almindelige Ansigtstræk, flad Næse, graat Skjæg, og seer overhovedet langt ældre ud, end en Mand paa 50 Aar. Ja hans hele Ydre synes endog kjendelig at bære Spor af en enerveret Vellystning. Han er Tyrk i Ordets egentligste Forstand. Det er sandt, at han viser megen Gjæstevenskab imod Europæerne; men egentlig søger han kun at drage Fordeel af dem. Han føler sig ogsaa smigret af saa mange fremmede Eventyrer, der meddele ham Jdeer og lægge ham Ord i Munden, som han udgiver for sine egne. Til sine Hensigters Opnaaelse veed han prægtig at anvende baade List og Magt; Blodsudgydelse skyer han heller ikke. Om politisk Oekonomie har han slet intet Begreb, men styrter sit Rige, idet mindste saavidt jeg kunde bemærke, stedse i dybere Armod. At han har skaffet sig af med Tyrkerne og Albaneserne, troer han er et sandt Mesterstykke, men han betaler ikke sine nye Tropper, og jeg vil næsten troe, at de løbe fra ham ved den første Lighed. Han er klog nok til at indsee, at han ikke uden Europæernes Understøttelse kan gjøre sig uafhængig af Porten; derfor smigrer han Europæerne. Hans Smiil har noget Ubehageligt og Frastødende.
Aalborgs Stifts Adresseavis, 1824-09-08
En Hvalfiskjæger har paa Øen St. Paul paa hiin Side Nordkap fundet under et Telt 12 døde Mennesker, der syntes at være omkomne af Hunger og Kulde. Ved Stranden fandt Man en sønderslaget Schaluppe. Al Søgning efter Papirer, der kunde give Underretning om disse Ulykkelige, var forgjeves.
Aalborgs Stifts Adresseavis, 1824-09-08
Ved nogle Hyrders Skjødesløshed er en stor Skov ved Puycerda kommen i Brand og lagt i Aske. Jlden brændte i 14 Dage. -Et frygteligt Uveir har den 27de Julii saaledes ødelagt 27 Stæder i Ungarn, at 20000 Mennesker derved ere bragte i den største Elendighed.
Aalborgs Stifts Adresseavis, 1824-09-08
I Paris faldt nylig en Kunstdreiers, Hr. Maisons 3 1/2 aarige Barn, som vilde see ud af Vinduet, ned fra tredie Etage, uden at tage mindste Skade; thi ved et overordentligt og lykkeligt Tilfælde gik netop i samme Øieblik en Vaskerkone forbi, bærende paa Hovedet en Kurv fuld af Lintøi, hvori Barnet kom til at ligge ret blødt og godt Det Engelske Blad John Bull meddeler følgende Brev fra Lord Oxford til Sekretairen for Bibelselskabet i Norwich, som i Selskabets Navn har tilbudt ham at blive Præsident: Min Herre! Jndholdet af deres Brev forundrer og ærgrer mig: det forundrer mig, fordi min bekjendte Carakteer burde beskytte mig mod et saadant Forslag, og det ærgret mig, fordi det tvinger mig til at skrive Dem endog dette Brev til. Jeg har i lang Tid været hengivet til Spil Jeg har fornyelig lagt mig efter Hesteveddeløb. Jeg frygter at jeg hander ofte; men jeg har aldrig uddeelt religiøse Skrivter. Alt dette burde være Dem og Deres Selskab godt bekjendt og dog har De valgt mig til deres Præsident. Gud forlade Dem deres Hyklerie. Jeg vilde hellere leve i et Land der var fuld af Syndere, end af Hellige. (Guds Navn maa ved en Feiltagelse være kommen ind i dette Brev).
Aalborgs Stifts Adresseavis, 1824-09-08
Fædrelandet.
Aalborgs Stifts Adresseavis, 1824-09-08
Kjøbenhavn. J Anledning af at Kammerherre og Deputeret i det Kongelige Danske Cancellie, Løvenskjold, Ridder af Dannebrogen, er efter Ansøgning dispenseret fra sine Embedsforretninger i eet Aar, for at foretage en Sundheds reise til det sydlige Europa, er under 25de f. M. Politiedirecteuren i Kjøbenhavn, Høiesteretsassessor Kjerulff, Ridder af Dannebrogen og Dannebrogsmand, constitueret til at fungere som Deputeret i Cancelliet og som Chef for Cancelliets 3die Departement, dog ved Siden af hans Embede som Politiedirecteur i Kjøbenhavn.
Aalborgs Stifts Adresseavis, 1824-09-08
Vor Charge d'Affaires ved det sachsiske Hof, Hr. Geheime=Legationsraad M. Friis Jrgens Bergh (Ridder af den russiske keiserl. St. Wladimir Ordens 4de Classe, af den kgl. preussiske røde Ørns anden Classe, af den kelserl. østerrigske Leopoldorden og af Dannebrogen) opholder sig i denne Tid her i Kjøbenhavn. Cancellieraad Schouboe, R. af D., der i en Række af Aar havde et Jnstitut for unge Studerende, der i sin Tid var agtet som en af de første Opdragelses- og DannelsesAnstalter i Kjøbenhavn, har nu atter aabnet et, der har taget sin Begyndelse den 1ste September.
Aalborgs Stifts Adresseavis, 1824-09-08
Hs. Excellence Geheime-Stats- og Finants-Minister, v. Møsting befinder sig nu i ønskelig Bedring.
Aalborgs Stifts Adresseavis, 1824-09-08
Heden er her i disse Dage steget til 18 Grader i Skyggen og 25 i Solen.
Aalborgs Stifts Adresseavis, 1824-09-08
Konstarbeider og Kleinsmedmester P. M. Timm har udgivet en Tegning af en af ham opfundet: Patent Vand Commoditet eller ikkelugtende Privet, der efter Sagkyndiges Dom endog skal have Fortrinet for de engelske saakaldte: Water-Clozets, der ere anvendelige i Huse, Skabe, Meubler, ja endog i Reisevogne.
Aalborgs Stifts Adresseavis, 1824-09-08
J Torsdags Aftes var et Fyrværkerie paa Amager, foranstaltet af adskillige Officerer ved Artilleriecorpset. Det særdeles gunstige Veir trak Tilskuere fra Kjøbenhavn i Tusindtal derud.
Aalborgs Stifts Adresseavis, 1824-09-08
Hr. P. F. Røding, Eier af det berømte Museum for Natur- og Konstgienstande i Hamburg, er kommen hertil, for, som Man med Grund formoder, at kjøbe af de Sager, som paa det Kongel. Konstkammer skulle sælges den 31te d. M. saadanne, som mangle i hans Samling. For det meste bestaae disse Sager af Doubletter og udsatte Ting, som nu, da Konstkammeret ganske fra ny ordnes, ansees for overflødige. Af Doubletterne har Man, som billigt, beholdt det bedste Exemplar.
Aalborgs Stifts Adresseavis, 1824-09-08
En 74aarig Mand, der i 54 Aar har eiet den Gaard, han beboer, tre Fjerding Miil fra Kjøbenhavn, er ved den opsagte anden Prioritet paa 1000 Rbd. S., som skulle udbetales, nu udsat for at miste Stedet, og beder i den Anledning i de offentlige Tidender om at faae denne Sum laant.
Aalborgs Stifts Adresseavis, 1824-09-08
Kjøbenhavns Torvepriser, den 3die September: Rug 2 Rbd. 3 Mk. a 2 Rbd. 4 Mk. 8 s.; Hvede 4 Rbd. a 4 Rbd. 2 Mk.; Byg 1 Rbd. 5 Mk. a 2 Rbd.; Havre 1 Rbd. 3 Mk. 8 s. a 1 Rbd. 5 Mk. Tønden. - Røget Flæsk 2 Rbd. 1 Mk. 8 s. a 2 Rbd. 2 Mk. 8 s.; Grønsaltet Flæsk 1 Rbd. 1 Mk. a 1 Rbd. 2 Mk. 8 s. Lispundet. - Smør 10 Rbd. 3 Mk. a 14 Rbd. Fjerdingen.
Aalborgs Stifts Adresseavis, 1824-09-08
Cours den 3die September. Hamb. 2 M. 233, at vista 236. Spec. 238. - Specier solgtes til 14 Rbmk. 4 1/2 s. Disconto 5 pC. - 4 pCt. Kongl. Obligat. (uden Renter) 91 a 91 1/2. Nationalbank-Obligationer (af Laanet 4de Februar 1820, uden Renter) 100 1/2 a 101 Rbdlr. r. S. eller 120 Rbdlr. Sedler pr. 100 Rbdlr. r. S. Hamborger Laan af 1819. 3000 Bcomk. 97. Dito 4000 Bcomk. 96 1/2. - 6 pC. norske Obligationer ved Hambro& Søn 104 1/2. - Norske Speciessedler pr. 10 Spec. 16. - Svenske Sedler 55. - Asiatiske Actier. 86.
Aalborgs Stifts Adresseavis, 1824-09-08
Hamborg den 3die Septbr. St. Petersborg 812. - London 35, 10 1/2. - Lissabon 37. - Amsterdam k. S. 1041. 2 M. 105 3/8. - Kjøbenhavn k. S. 238. - Specier 1 A. Aalborg
Aalborgs Stifts Adresseavis, 1824-09-08
Mandagen den 6te September endtes den aarlige offentlige Examen i Aalborg Cathedralskole. Til Academiet dimitteredes følgende 7 haabefulde unge Mennesker 1. Niels Nielsen, en Søn af Kjøbmand J. Nielsen i Aalborg. 2. Carl Frederik Simony, en Søn af afg. Kjøbmand Fr. Simony i Aalborg. 3. Hans Sti gaard, en Søn af afg. Fuldmægtig Stigaard i Kjøbenhavn. 4. Wilhelm Bartold Willumsen, en Søn af Pastor S. Willumsen i Øster=Hornum, Viborg Stift. 5. Anders Due, en Søn af Kjøbmand P. Due i Hobroe. 6. Emil Wesenberg, en Søn af Kammerraad og Amtsforvalter Wesenberg i Aalborg, og 7. Niels Julius Bech, en Søn af Collecteur J. Bech i Aalborg.
Aalborgs Stifts Adresseavis, 1824-09-08
J Skolen optoges 7 nye Elever. Hele Discipeltallet er 65, hvoraf 19 i fjerde Classe, 18 i tredie, 16 i anden og 12 i første Classe. Efterat Høitideligheden, som bivaanedes af en stor Mængde deeltagende Fædre og Ungdommens Paarørende, var endt, uddeeltes af Stipender til 21 af Skolens trængende, flittige og sædelige Disciple i Alt 289. Rbd. 80 sk. Repr., og desuden oplagtes for Sammes Fornødenheder i Tiden, naar de afgaae til Academiet, 668 Rbd. 72 s. Repr., som strax indsættes i Aalborg Byes Spare casse, for at bære Renter til deres Fordeel. - Oplaget, som igjennem flere Aar var opsamlet for de til Academiet dimitterede Ynglinge, beløb i Alt 746 Rbd. 84 s. Repr. hvoraf udbetaltes dem ved Afskeden 247 Rbd. Repr., og Resten 499 Rbd. 84 s. Repr. oversendes til den kongl. Direction for Universitetet og de lærde Skoler, for derfra at komme dem tilgode i det første academiske Aar.
Aalborgs Stifts Adresseavis, 1824-09-08
Bekjendtgjørelser. Vi tillade os, at underrette vore ærede Handels-Venner, at vort Contoir er flyttet til ConsulWigelsens Gaard paa Nyetorv. Aalborg den 8de September 1824. Wigelsen & Sönner.
Aalborgs Stifts Adresseavis, 1824-09-08
At det Kongelige Preussiske Vice-Consulat Contoir er flyttet til min Boepæl paa Nyetorv, bekjendtgjöres til Efterretning for Vedkommende. Aalborg den 8de September 1824. Niels Wigelsen, Vice-Consul.
Aalborgs Stifts Adresseavis, 1824-09-08
Torsdagen den 9de Dennes om Aftenen Kl. 6 er Generalforsamling i det dramatiske Selskab. Aalborg den 5te September 1824. Directionen.
Aalborgs Stifts Adresseavis, 1824-09-08
Hvor 1200 Specier ere at faae tilkjøbs i større og mindre Summer, anviser Addresse-Contoiret i Aalborg.
Aalborgs Stifts Adresseavis, 1824-09-08
En Lærer, der giver grundig Underviisning i det tydske, engelske og franske Sprog, kunne endnu give nogle flere Timers Underviisning i Samme. Addresse-Contoiret giver Anviisning. Den Gaard i Nibe, som Hr. Kjøbmand Peder Holm beboer, er, paa særdeles gode Vilkaar, underhaanden at faae tilkjøbs, naar man derom henvender sig til Procurator Juul i Aalborg.
Aalborgs Stifts Adresseavis, 1824-09-08
En Jomfrue af fat Alder, som kan fremvise de bedste Recommendationer derfra hvor hun har tjent, søger Condition til 1ste November. Hun kan, og er villig til, at deeltage i Alt. Paa Lønnen ansees ikke saameget som paa en god Omgang. Man behager at henvende sig til Addresse-Contoiret.
Aalborgs Stifts Adresseavis, 1824-09-08
Hos Undertegnede kan bekommes Over= eller Under=Værelser, til Leie til næste Michaeli Flyttetid. Th. Pank, boendes paa Nørregade.
Aalborgs Stifts Adresseavis, 1824-09-08
Godt Hollandsk Saalelæder er nu igjen at faae hos M. Akkermann paa gammel Torv.
Aalborgs Stifts Adresseavis, 1824-09-08
Provstie Sæde=Rug. extra reen og god, kan igjen faaes inden Saaetiden hos Agent Galster i N. Sundbye.
Aalborgs Stifts Adresseavis, 1824-09-08
Et ungt Menneske, 21 Aar gammel, som i nogle Aar har conditioneret hos en Justitsbetjent, ønsker Emploi i samme Qvalitet, eller i anden Fald som Skriver hos en Godsbestyrer. Det meest anbefalende Vidnesbyrd saavel om Moralitet, som Duelighed forevises paa Forlangende, ligesom Addresse-Contoiret giver Anviisning.
Aalborgs Stifts Adresseavis, 1824-09-08
Et ungt Menneske af god Opdragelse og sædelig Opførsel, som skriver en god Haand, kan blive antaget som Skriver paa mit Contoir til 1ste November d. A.N. Sundbye den 30te August 1824. Spies.
Aalborgs Stifts Adresseavis, 1824-09-08
Politie-Bekjendtgjørelse. Under 27de f. M., er det af Hans Excellence, Hr. GeheimeConferentsraad v. Moltke, Ridder af Elephanten &c., som daværende Stiftamtmand, bevilget, at paa Torvedagene, nemlig: om Onsdagen, og Løverdagen, maae falholdes levende Creature, uden for Byens Porte. Denne Foranstaltning: samt at dertil udenfor Østerport, er udseet Pladsen østen for den yderste Gaard, paa søndre Side, og uden for Urbans Port, det Sted hvor Pladsen er bredest, imellem Ladegaards Haven og Haverne ligeoverfor bekjendtgjøres herved, til Efterretning for Enhver, som til Lettelse og Sikkerhed i Omsætning, vil gjøre Brug deraf. Aalborg Politiekammer den 31te August 1824. Schmidt.
Aalborgs Stifts Adresseavis, 1824-09-08
NB. J de foregaaende Bekjendtgjørelser staaer ved en Feiltagelse Kattesunds=Port.
Aalborgs Stifts Adresseavis, 1824-09-08
Auctioner. Spanske merino Væderlam af fineste Race, lader Undertegnede bortsælge, ifald antageligt Bud skeer, ved offentlig Auction, i Sønder-Tranders Kroe, førstkommende 18de September og Formiddagen Klokken 10 slet, fra mit Skæfferie. Blandt Conditionerne ere disse: at intet Sallarium betales -men Kjøberne betaler strax Varene ved Modtagelsen. Wildmosegaard den 6te September 1824. Fangel.
Aalborgs Stifts Adresseavis, 1824-09-08
Efter Begjæring af Forstanderen ved Aalborg Hospital bliver Klostermarken, ved Auction Torsdagen den 14de Dennes om Formiddagen Kl. 10, som afholdes paa Byetingsstuen, opraabt til Bortforpagtning paa 6 Aar fra næstkommende 1ste October at regne, efter de Conditioner som ved Auctionen bekjendtgjøres. Aalborg den 8de September 1824. Schmidt.
Aalborgs Stifts Adresseavis, 1824-09-08
J Følge Forlig og derefter passeret Udlæg, der er stadfæstet i den Kongelige Landsoverret i Viborg, bliver efter Udlægs havernes Begjæring følgende Eiendomme, Enkemadame Sønderholm i Løgstøer tilhørende: a) Hendes iboende Gaard No. 70, bestaaende af et Forhuus til Gaden, paa 18 Fag, Muur- og Bindingsværk og 3de Udhuuse paa 46 Fag, med Straatække og klinnede Vegge. b) Den Norden for Gaarden, ved Fjorden beliggende Tømmerplads, med det derpaa af nye opbygte 2 Etage Salterhuus. c) Den Sønden for Gaarden værende Frugthave. d) 5 saakaldede Splinter Markjord, paa Løgstøers vestre Mark, som er ansat til Hartkorn 1 Td. 5 Skpr. 1 Fdkr. 2 1/3 Alb.; og e) En i Løgstøer beliggende Toft, stillet til Bortsælgelse ved 3de Auctioner, som afholdes i selve Stedet: 1ste Gang Torsdagen den 7de October, ) 2den Gang den 21de f. M. ) førstkommende, og 3die Gang - den 3die Novbr. ) hver Dags Formiddag Kl. 11. Det anmærkes at Gaardens Bygninger ere godt vedligeholdte og formedelst dens Beliggenhed særdeles beqvem for en Handlende. Conditionerne, hvorefter den bortsælges, vil blive meget favorable for Kjøberen, da største Deelen af Kjøbesummen, imod aarlig Afdrag, kan blive indestaaende i Eiendommene, og ere forinden til Eftersyn paa mit Contoir, og hos Procurator Møller i Aalborg. Naar 3die Auction over Gaarden er afholdt, forauctioneres en Deel udlagt Løsøre og Effecter, bestaaende af Chatoller, Dragkister, Borde, Stole, Sengeklæder, Kjøkken- og Bryggerredskaber, 1 Kobberkjedel i Grube, 1 Vogn, 1 Plov, 1 Harve og en Baadpart, med tilhørende Fiskerieredskaber, m. m. hvilket herved i Overeenstemmelse med Placaten 22de April 1817, bekjendtgjøres til de øvrige Panthaveres, andre Vedkommendes og Lysthavendes Efterretning. Løgstøer den 25de August 1824. J. Scharling.
Aalborgs Stifts Adresseavis, 1824-09-08
Tirsdagen den 14de September næstkommende og følgende Dage, foretages Auction paa Hovedgaarden Haven, over en betydelig Deel, afgangne Proprietair Jens Gleerups Boe tilhørende Jndboe, Besætning og Jnventarium, saasom: Borde, Stole, Ottomaner, Speile, Chatouiller og andre Meubler af Mahogni=, Ege= og Bøge=Træe, et ottedages Stueuhr, Vindlovne og Bilæggerovne, Sengesteder, fine og grove Sengeklæder, Linned, bestaaende af Dækketøi og Lagner m.v., Sølv Porcellain, Glas- og Steentøi, Tin, Kobber, Messing, Jern- og Træefang, to Postvogne, en Jagtvogn, Arbeidsvogne, 2 Kaner, Hestetøi, Plouge, Harver, en ottedags Gaardklokke, 10 Heste, 12 Køer, endeel Faar, 38 Stude i 6te Aar, 110 Tdr. Rug og 100 Tdr. Havre, samt endeel Bøger, hvoriblandt Schous Udtog af Forordninger indtil 1822 Aars Udgang, med meget mere.
Aalborgs Stifts Adresseavis, 1824-09-08
Tirsdagen den 21de September continueret Auctionen paa Knudseie over Jndboe og Besætning, tilhørende bemeldte nemlig: 18 Stkr. Vind- og Bielæggerovne, Sengeklæder, Kjøkken og Bryggerredskaber, en Kobberkjedel, en Postvogn, Arbeidsvogne, 9 Heste, 12 Køer, 10 Stude i 6te Aar, endeel Faar, noget Smedeværktøi, 8 Fyrrestokke, 16 a 20 Alen lange, henimod 100,000 Muursteen, en Gaardklokke m.v. hvilket herved bekjendtgjøres, med Tilføjende: at Auctionen begynder hver Dags Formiddag Kl. 10 præcise, og at vederhæftige Kjøbere kunne erholde 6 Ugers Credit. Sæbye den 30te August 1824. J Auctionsforvalterens Fraværelse Mørch, const. Fuldmægtig.
Aalborgs Stifts Adresseavis, 1824-09-09
Udlandet.
Aalborgs Stifts Adresseavis, 1824-09-09
Tyrkiet. Fra Constantinopel hedder det, at Capudan=Paschaen har forladt Havnen ved Mytilene, men de græske Brandere modsatte sig ham, og beskadigede eller ødelagde ham adskillige store Skibe, saa at han holdt det for raadeligst, at løbe ind i Havbugten ved Smyrna. - De 3 tyrkiske Fregatter, som Grækerne sprængte i Luften ved Jpsara, skal have været dem, hvorpaa Viceadmiralen, Underadmiralen, og Contraadmiralen befandt sig og Capudan-Paschaens Admiralskib blev stærkt beskadiget. Den Helt, der blandt alle dem, som udmærkede sig ved Jpsaras Erobring, og Gjenerobring, især fortjener at nævnes, er Warwaki, han nemlig, som sprængte Nikolofortet i Luften med, som det hedder, kun 80 af sine Landsmænd, men til Fordærvelse for flere Tusinde Tyrker, der tilligemed deres Mordredskaber ogsaa sprang i Luften. Han var en meget riig ung Mand, og en Nærpaarørende af den ædle Warwaki af Taganrog, der af sin egen Formue har anvendt flere Millioner paa at grunde det nye Jpsara ved Havnebygning og Andet. Grækerne anslaae i det Hele deres Tab til halvtredie tusind Mand, og Tyrkernes til meer end det Femdobbelte Snurrigt nok er det, at Sultanen har udstædt et Hattischerif, hvorved han forbyder sine Undersaatter at boe paa Øen Jpsara, der til evig Tid skal vedblive at være en øde Klippe. Men det var allerede dengang bekjendt, at Hellenerne havde paataget sig den Umage, allerede forud at exeqvere den keiserl. befaling. - Til Kaxos var en Deel af den ægyptiske Vicekonges Expedition ankommen, havde bemægtiget sig 16 græske Skibe og tvunget Jndvaanerne til at flygte til Bjergene; men, saasnart den græske Flaade kom, erobrede den ei alene de at Tyrkerne tagne Skibe tilbage, men toge ogsaa 7 Skibe med europæisk Flag, der vare leiede for Vicekongens Regning og ladede med Penge og Krigsfornødenheder. - General Nikitas tilbød sig at drage med 400 Mand til Spezza, for at forsvare Qvinderne og Børnene, medens Mændene strede paa Jpsara, og udførte ogsaa denne Beslutning. - Om Fyrstendømmernes Rømning hører Man ikke meere, og da der efter Troppernes nylig omtalte Opbrud har viist sig mange bevæbnede Røvere paa det flade Land, saa troe Nogle, at disse Milizer have opløst sig i saadanne Bander.
Aalborgs Stifts Adresseavis, 1824-09-09
Blandinger. Tilladelse til at indføre fremmed Havre gielder i 6 Maaneder for alle Stæder imellem Eideren og Bidassoa og i 3 Maaneder for alle andre Havne. (J Lissabon ventes ogsaa Frigivelse af et vist Qvantum Hvede i Slutningen af October Maaned).Man vil vide, at den spanske Prinds Francesko skal sendes over til America; - hvoraf formodentlig vil følge en Historie liig den i Brasilien, Jligemaade rygtes, at det gaaer Bolivar skjævt i Peru, og at General Bravo har erklæret sig for Jturbide.
Aalborgs Stifts Adresseavis, 1824-09-09
Før det norske Storthing opløstes, har det nedsat 60000 Specier i Skatterne for Landet og 10000 for Kjøbstæderne.
Aalborgs Stifts Adresseavis, 1824-09-09
J Brussel have Speculanter opkjøbt store Qvantum Havre til Udførsel til Engelland, i Haab om betydelig Gevinst. - Den 27de f. M. er der allerede fra Glückstadt bleven afsendt en Ladning Havre til London, og en lignende laae seilfærdig den 30te.
Aalborgs Stifts Adresseavis, 1824-09-09
Søebadet ved Doberan har iaar været mere glimrende end nogensinde, især ved de mange fyrstelige Personers Nærværelse, som Storfyrst Nikolaus's og hans Gemalindes Ankomst har draget derhen. Den 5te August havde de indskibet sig fra Kronstadt, og Man ventede dem derfor med Længsel, indtil det endelig den 20de blev meldt, at det russiske Linieskib laae paa Rheden. En utallig Mængde Mennesker strømmede til for at modtage dem. Stor fyrstindens Fader og Søstre ventede dem i Doberan.
Aalborgs Stifts Adresseavis, 1824-09-09
En svensk Artillerist har, i det han skulde vise en gjenstridig finlandsk Matros tilrette, stødt ham Bajonetten, gjennem Struben, saa at han faldt død til Jorden. Hr. Ouprard har tabt en Proces, hvorved han er dømt til at betale 3 Mill. Fr. Efter Dommen skulde hans Meubler ogsaa sælges, hvorved det ogsaa blev, skjøndt han appellerede under det Foregivende, at hans Meublement var intet værdt.
Aalborgs Stifts Adresseavis, 1824-09-09
Da Kongen af Frankerig nylig modtog et stort Antal Generaler, og han hørte Navnet Vallin opraabe, sagde han: General, deres Kanonskud tordner endnu!" Og paa Ludvigsdagen, da han ikke befandt sig vel, og dog ikke vilde have Høitidelighederne forkortet, sagde han: "En Konge af Frankerig kan døe, men han maa aldrig være J Quebec bygges et stort Skib, bestemt til at gaae med Tømmer til London. Det er en besynderlig Bygning: 324 Fod lang paa Dækket, 30 Fod dyb i Rummet, fuldkommen fladbundet. Man troer, at det vil seile godt, naar Man kun først har det i Vandet, som Man frygter vil have sine Vanskeligheder formedelst dets Længde. Man venter snart en stor Cuur af Fyrst Hohenlohe i Jrland paa en Mis Muldoon i Engelland. Hun har et Træbeen, hvilket Man bestemt troer at Fyrsten vil, skjøndt fraværende, forvandle til Et af Kjød og Blod.
Aalborgs Stifts Adresseavis, 1824-09-09
Bonaparte har i sit Testament skjænket hans forhenværende Adjutant, Grev Hogendorp 100000 Fr. Han har nok ikke vidst, at denne er død i Brasilien. Den franske Digter Arnault har udgivet Bonapartes Levnetsbeskrivelse, der viser, hvor indtaget han har været for sin Helt Paa Bodensøen er nylig en Dampbaad løbet af Stabelen. Den er 107 Fod lang, kan rumme 100 Passagerer, og 800 Centner Ladning, og arbeider med 20 Hestes Kraft.
Aalborgs Stifts Adresseavis, 1824-09-09
J Augsburg døde nylig en ung Kjøbmandsenke af Vandskræk. Hun var bleven bidt 10 Uger iforveien.
Aalborgs Stifts Adresseavis, 1824-09-09
Fædrelandet.
Aalborgs Stifts Adresseavis, 1824-09-09
Kjøbenhavn. De Natur= og Konstmærkværdigheder, som siden Kong, Frederik den Tredies Tid (1680) have været opstillede i den lange, grundmurede Bygning ved Christiansborg, Slot, og som denne Konge havde ladet opføre til Tøihuus, Bibliothek og Konstkammer, ere nu alle flyttede derfra, og Værelserne, som i høieste Grad trænge til Reparation, ganske ryddelige. De skulle inddrømmes det Kongelige Bibliothek, hvis Forraad af Bøger efterhaanden er blevet saa stort, at det nødvendigen behøver større Rum. Konst, samlingen er nu ordnet og opstillet i den til dette Øiemeed for nogle Aar siden kjøbte Gaard i Dronningenstvergade. Malerierne, som hidtil have befundet sig paa Konstkamret, ere henbragte til det nye Christiansborg Slot, hvor et eget Gallerie dertil indrettes. Natur- og Konstgienstandene ere af Sagkyndige med største Omhyggelighed blevne ordnede, og ganske nye Skabe med Glasvinduer anskaffede. Konst kamret bestaaer nu af som Afdelinger; 1) de ægyptiske, etruriske, græske og romerske Sager; 2) nordiske Oldsager; 3) de ethographiske Gienstande; 4) egentlige Konstsager; 5) Gemmer og virkelige Kostbarheder. Udstillingen vil i Fremtiden blive offentlig, imod en saare ubetydelig Godtgjørelse for Adgangen. Over det hele vil der udkomme en trykt Catalog, og af samme vil Man, som af Samlingen selv, erfare, hvilke store, skjøndt hidtil ofte overseete, Sjeldenheder, denne i otte Kongers Tid samlede Konst skat indbefatter, og at den med Føie kan regnes blandt de kostbareste i Europa.
Aalborgs Stifts Adresseavis, 1824-09-09
Prisen paa Asiatiske Actier er nu atter sjunken fra 100 til 87, uagtet der dog svares 4 pC. Rente deraf, og de i det mindste burde gielde ligesaa meget, som en Nationalbankobligation. Men saaledes er det, naar Crediten for et Papiir først eengang er forsvunden.